CELEX: 62014TN0284
Language: et
Date: 2014-05-05 00:00:00
Title: Kohtuasi T-284/14: 5. mail 2014 esitatud hagi – Dyckerhoff Polska sp. z o.o.  versus Euroopa Komisjon

28.7.2014   
            
            
               ET
            
            
               Euroopa Liidu Teataja
            
            
               C 245/20
            
         5. mail 2014 esitatud hagi – Dyckerhoff Polska sp. z o.o. versus Euroopa Komisjon
   (Kohtuasi T-284/14)
   2014/C 245/27
   Kohtumenetluse keel: poola
   
      Pooled
   
   
      Hageja: Dyckerhoff Polska sp. z o.o. (Nowiny, Poola) (esindaja: radca prawny K. Kowalczyk)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 5. septembri 2013. aasta otsus 2013/448/EL, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ artikli 11 lõikega 3 (ELT L 240, lk 27).
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide:
               
                           —
                        
                        
                           vastu võetud otsus on vastuolus liidu õigusega, eeskätt Euroopa Parlamendi ja nõukogu 13. oktoobri 2003. aasta direktiiviga 2003/87/EÜ ja komisjoni 24. detsembri 2009. aasta otsusega 2010/2/EL.
                        
                     
         
               2.
            
            
               Teine väide:
               
                           —
                        
                        
                           rikutud on võrdse kohtlemise põhimõtet, sest kõikidele sektoritele kehtestati ühtne sektoriülene paranduskoefitsent, ilma et oleks arvesse võetud asjaolu, et sektoreid, mille puhul peeti kasvuhoonegaaside heite ülekandumise ohtu märkimisväärseks – mh tsemendi tootmise sektor – tuleb kohelda teisiti, kui sektoreid, mida selline märkimisväärne oht ei puuduta;
                           rikutud on proportsionaalsuse põhimõtet.
                        
                     
         
               3.
            
            
               Kolmas väide:
               
                           —
                        
                        
                           vastavalt ELTL artiklile 277 ei saa kohaldada vaidlustatud otsuse aluseks oleva direktiivi 2003/87/EÜ artikli 10a lõiget 5 ja komisjoni otsuse 2011/278/EL artikli 15 lõiget 3, kuna neid sätteid saab kohaldada arvestamata direktiivi 2003/87/EÜ artikli 10a lõikeid 12–18, komisjoni otsuse 2011/278/EL artiklit 16 ja komisjoni otsust 2010/2/EL, mis kinnitavad eriomase toimimise vajadust nendes sektorites ja allsektorites, mille puhul peetakse kasvuhoonegaaside heite ülekandumise ohtu märkimisväärseks, ning Euroopa Komisjon ei saa kehtestada ühtset sektoriülest paranduskoefitsenti kõikidele sektoritele.